Undertøysmodell blåser av Bieber-ryktene
Men nå har den ungarske skjønnheten sett seg mett på spekulasjonene om at det har oppstått søt musikk mellom henne og verdens største mannlige tenåringsidol.I en serie med meldinger på Twitter-siden sin gjennom helgen, skriver Palvin til Bieber-fansen: «Hei alle sammen. ... Vær så snill å roe dere ned. Han er bare deres!! ... Vennskap! ... Det er siste gang jeg sier dette. Det er ikke noe på gang med ham. Vi møttes og tok et bilde sammen. Ville ikke dere gjort det samme?», twitrer 19-åringen som i forrige uke møtte Bieber under det årlige Victoria's Secret-showet i New York. Blant annet postet Palvin et bilde av seg og Bieber på Twitter etter undertøysvisningen, hvor Bieber var blant de musikalske trekkplastrene. Slutt etter to år Bieber har vært kjæreste med skuespiller og sanger Selena Gomez i to år. Bruddet mellom de to unge stjernene har fått massiv medieomtale, og Bieber-fansen har delte meninger om at romansen tok slutt for litt over en uke siden. Mens mange ungjenter uttrykker i sosiale medier at de synes det er helt greit at drømmeprinsen nå er singel, har de to turtelduene også hatt en svært stor felles fanskare, som nå sørger. Hverken Bieber eller Gomez har kommentert bruddet direkte, men de har heller ikke benektet rapportene som ble bekreftet av kilder nær paret i forrige uke. Det skal være Gomez som har avsluttet forholdet fordi hun angivelig hadde problemer med å stole på ham. Det skal heller ikke ha gjort forholdet enkelt at de har et svært stramt tidsskjema hver for seg og liten tid sammen til å pleie kjærligheten.
Modellen Barbara Palvin (19) er blitt utpekt som slangen i paradiset til Justin Bieber (18) og Selena Gomez (20).